|  |
| --- |
| **Årsplan for Forskningsutvalget (FU) for 2017** |

(løpende endring og oppdatering)

|  |  |  |  |
| --- | --- | --- | --- |
| **Sak** | **Saks-beh.** | **Saks-nr** | **Vedtak (status)** |

|  |  |  |  |
| --- | --- | --- | --- |
| **6. februar 2017** |  |  | **Cirkus rom 316, campus Ås** |
| Innkalling og saksliste | Solveig | 1/2017 | Godkjent |
| Status FFU | Solveig | 2/2017 | Forskningsutvalget tar status informasjon om FFU satsingen ved NMBU til orientering. |
| Oversikt saker og vedtak i Forskningsutvalget 2016 og planer for 2017 | Solveig | 3/2017 | Forskningsutvalget tar oversikt om Forskningsutvalgets saker og vedtak i 2016 og planer for 2017 til orientering. Forskningsutvalget anbefaler at Årsplan for 2017 og arbeidsform diskuteres i utvidet seminar i juni 2017. |
| KD Høring: Vekt på forskningskvalitet. En mulig utvidelse av publiseringsindikatoren med en siteringsindikator | Solveig | 4/2017 | * Forskningsutvalget anbefaler at modell for den interne ressursfordelingen gjennomgås ved en eventuell innføring av en siteringsindikator, slik at den best mulig gjenspeiler fakultetenes vitenskapelige publisering og kvalitet. * Forskningsutvalget anbefaler at høringssvaret fra NMBU til Kunnskapsdepartementet belyser ulike negative og positive effekter av innføring av en siteringsindikator som har fremkommet i høringsrunden ved Fakultetene og som fremstilt i dette saksdokumentet.   Forskningsutvalget anbefaler at følgende punkter fremheves i høringen til KD:  **Høringsspørsmål 1***:*   * NMBU mener at det i utgangspunktet er positivt med en modifisering av publiseringsindikatoren med en siteringsindikator fordi dette er med på å rette fokuset fra kvantitet mot kvalitet. * En svakhet med siteringsindikatoren er at flere fag innen samfunnsfag og humaniora utelates fra ordningen. Siteringer benyttes ofte ikke innen disse fagområdene og er heller ikke nødvendigvis et mål på kvalitet. I tillegg er det forslag om at siteringsindikatoren ikke skal gjelde for institusjoner med mindre enn 50 publikasjoner per år (i snitt over tre år). * Siteringsindikatoren vil i hovedsak honorere naturvitenskapene og noen andre fagområder. For NMBU som universitet vil dette slå positivt ut da NMBUs publikasjoner blir sitert mye generelt og en relativt stor andel er å finne blant de 10% mest siterte publikasjonene innen sitt fagområde i verden. * Innen noen av NMBUs fagområder, som landbruksfagene, vil en siteringsanalyse som kun baserer seg på de siste tre årene kunne slå dårlig ut. Levetiden for disse publikasjonene er ofte lang (siteres lenge etter publikasjonstidspunkt). NMBU anbefaler derfor at en eventuell siteringsanalyse tar hensyn til minimum de *fem* siste årene. * Grunnlaget for å nominere publikasjonskanaler på nivå 2 baserer seg på siteringer og kvalitet (impact faktor). En slik nivådeling vil være overflødig med innføring av en siteringsindikator. NMBU anbefaler at ett nivå beholdes for kvalitetssikring av publiseringskanalene. * I likhet med dagens system for beregning av publikasjonspoeng baserer siteringsanalysen på en tematisk inndeling i fagområder. Hvordan disse fagområdene defineres vil ha stor påvirkning på siteringsindeksen. NMBU anbefaler derfor at ved en eventuell innføring av en siteringsanalyse må en gå gjennom UHRs inndeling av fagområder, og vurdere om denne inndelingen gir en rettferdig uttelling fagområder imellom.   **Høringsspørsmål 2***:*   * Tilbakemeldingene fra ulike fagområder ved NMBU går i retning av at alternativ 1 er mest positivt for noen fagområder, mens alternativ 2 er mest positivt for andre fagområder. * NMBU støtter derfor NIFUs alternativ 3, som er en kombinasjon av alternativ 1 og 2, dersom siteringsindikatoren innføres.   **Høringsspørsmål 3***:*   * NMBU støtter forslaget om at siteringsanalysen bør utføres av en ekstern organisasjon som jevnlig utfører siteringsanalyser. * NMBU mener at det er svært viktig at databasene som skal brukes i en siteringsanalyse er dekkende for de ulike tradisjonene innen de ulike fagområdene. Det bør derfor gjøres grundige undersøkelser og forarbeid av ulike databaser og det må vurderes å inkludere flere databaser i siteringsanalysen. * Siteringsanalysen må basere seg på et bredt grunnlag av siteringersalgoritmer for å få en fullverdig dekning på tvers av fag og tradisjoner. NMBU mener at den relativt nyutviklede Relative Citation Ratio (RCR) algoritmen bør vurderes brukt i tillegg til S*copus, Web of Science* og evt flere. * NMBU anbefaler at CRIStin må gis tilstrekkelig med ressurser slik at man sikrer optimal kobling mellom NVI data og beregningsgrunnlaget for siteringer. |
| Eventuelt | Solveig | 5/2016 | 1. Fakultetene bes om å foreslå person (FU representant eller annen vitenskapelig ansatt) til undergruppe som skal vurdere søknader til NMBUs utlysning for vitenskapelig utstyr for 2017. 2. Organisering ved fakultetene (per d.d):  * MINA: Ett FU og ett ph.d-programråd for begge programmene. Jobber med å beskrive delegasjon fra FU til ph.d.-programrådet. Forslag om prodekan for forskning. * LANDSAM: Ett FU og to ph.d.-programråd med egne ledere. Lager matrise for delegering. * HH: Ett FU som også behandler saker knyttet til Forskerutdanningen. Har ett ph.d.-program. * VET: Ett FU hvor representanter fra alle de fire instituttene er representert. Ett ph.d.-programråd i tillegg * KBM: Ett FU som også behandler saker knyttet til Forskerutdanningen. Har ett ph.d.-program. * BIOVIT: Skal ha ett FU, men er ikke på plass. Det er fremmet forslag om å videreføre Forskerutdanningsutvalg som vil behandle saker for begge de to ph.d.-programmene ved fakultetet. |
| Møtebok 6. feb 2017 | Solveig | 6/2016 | Godkjent |
|  |  |  |  |
| **7. mars 2017** |  |  | **Oppstartsmøte – Gult rom, campus Ås** |
| Innkalling og saksliste | Solveig | 7/2017 | Godkjent |
| Status og evaluering FFU | Solveig | 8/2017 | Forskningsutvalget tar informasjon om FFU satsingen ved NMBU til orientering og anbefaler følgende for videre arbeid:   1. *Toppforskerrekruttering:*   Stillingene som er tildelt tidligere VetBio fakultetet er ennå ikke lyst ut. Forskningsutvalget anbefaler at disse stillingene lyses ut umiddelbart, og at rektor vurderer å bruke midlene på andre forskningsfremmende aktiviteter dersom ikke stillingene er lyst ut innen juni 2017.   1. *Veilederkurs:*   Forskningsutvalget anbefaler at avdeling for forskning, innovasjon og eksternt samarbeid arbeider videre med veilederkompetanse for NMBUs veiledere. Økt veilederkompetanse bør inkludere en «kompetansepakke» som kan tilbys ulike fagmiljø/fagtradisjoner, gjerne på tvers av universitetet, og en del som fakultetene selv kan utvikle. Veilederkompetansen bør utvikles gjennom refleksjon, erfaringsutveksling og diskusjon. Forskningsutvalget anbefaler videre at utvikling av veilederrollen er det mest sentrale elementet, mens *rammene* for forskerutdanningen kan man enklere kan sette seg inn i på egen hånd. |
| Valg av nestleder | Solveig | 9/2017 | Annegreth Dietze-Schirdewahn ble enstemmig valgt. Ny nestleder velges når ny prorektor er på plass i august 2017. |
| 1. gangsbehandling:  Nye retningslinjer – fordeling av rekrutteringsstillinger ved NMBU | Solveig | 10/2017 | Forskningsutvalget anbefaler at nye retningslinjer for fordeling av rekrutteringsstillinger ved NMBU tar utgangspunkt i modellen for de eksisterende retningslinjene (dvs modell 1 beskrevet i innkallingen). Det er viktig at retningslinjene bygger opp under NMBUs faglige bredde, men også være et incentiv for resultatoppnåelse.   * Kategori 1 bør ha minst det antall stillinger som er i dag. * Det bør utarbeides to-tre ulike modeller for en fordelingsnøkkel. * Det bør vurderes hvordan man kan ta hensyn til miljøer som har mye undervisning/høy studentandel. * Det bør vurderes om det skal innføres flere føringer i fht fordeling av stillinger i rektors pott. * Det bør vurderes om størrelsen på/forholdet mellom kategoriene er hensiktsmessige. * Et tak for andel postdoktorstillinger for universitetet bør vurderes. |
| Nye retningslinjer – fordeling av Småforskmidler ved NMBU | Solveig | 11/2017 | Ordningen fortsetter som før. |
| Nye retningslinjer for lagring av forskningsdata |  | 12/2017 | Forskningsutvalget anbefaler at retningslinjene for «Lagring av forskningsdata» tydeliggjør kravet om datahåndteringsplaner og at det legges til rette for utvikling og opplæring knyttet til lagring av forskningsdata. |
| Årsrapport NMBUs forskerutdanning | Kari/ Solveig | 13/2017 | Forskningsutvalget tar Årsrapport NMBUs forskerutdanning til orientering.  Forskningsutvalget ønsker å drøfte gjennomføring og kvalitetssikring av forskerutdanningen, spesielt med oppmerksomhet på internasjonalt samarbeid. |
| Eventuelt | Solveig | 14/2016 | **Innspill fra MINA - oversikt over vitenskapelig utstyr:**  Det er ønskelig at det utvikles en oversikt over vitenskapelig utstyr ved NMBU som gjøres tilgjengelig og søkbar på internett. Det finnes en web-side for større infrastrukturer ved NMBU som man kan vurdere å utvide.  <https://www.nmbu.no/forskning/infrastruktur>  **Fordeling av RBO-midler:**  RBO-midler fordeles i dag med 60 % til fakultetet som eier prosjektet, og 40 % til universitetet. Ny budsjettmodell for NMBU er under utarbeidelse med virkning fra 2018, og Forskningsutvalget ber om å få gi innspill til dette arbeidet.  Interreg prosjekter krever 50% egenfinansiering. Disse prosjektene gir uttelling over RBO på linje med EU-finansierte prosjekter f.o.m 2017.  **Intern utlysning – midler til forskningsinfrastruktur for 2017:**  Arbeidsgruppe nedsatt av Forskningsutvalget vurderer søknadene i eget møte mars/ april. Arbeidsgruppa lager et forslag til innstilling som legges frem for Forskningsutvalget i møte 27. april. Prorektor vedtar tildeling av basisutstyr, og rektor vedtar tildeling av prosjekter på NMBUs veikart.  Det er svært viktig at medlemmene av arbeidsgruppa vurderer alle søknadene på vegne av universitetet, ifølge kriteriene i utlysningen og at søknader fra eget fakultet ikke prioriteres på feil grunnlag.  Arbeidsgruppa består av:   * Harsha Ratnaweera, REALTEK * Eirik Romstad, HH * Gustav Vaaje-Kolstad, KBM * Susanne Eich-Greatorex, MINA   **Spørsmål om habilitet:** Forskningsdirektøren informerte om en søknad, fra Senter for klimaregulert planteforskning (SKP), som nå ligger organisatorisk under forskningsdirektørens ansvarsområde. For at habiliteten skal være ivaretatt for denne søknaden ble Forskningsutvalget utfordret på spørsmålet og aksepterte at søknaden behandles administrativt i avdeling for Forskning, innovasjon og eksternt samarbeid. |
| Møtebok 7. mars 2017 | Solveig | 15/2016 | Godkjent |
|  |  |  |  |
| **27. april 2017** |  |  | **Sørhellinga, S257** |
| Innkalling og saksliste | Solveig | 16/2017 | Godkjent |
| Status FFU | Solveig | 17/2017 | Forskningsutvalget tar status FFU til orientering og spør samtidig om Åsmund Kjendseth Røhr ønsker å komme på ett møte og fortelle om sine erfaringer med ERC søknad og prosess. Forskningsutvalget fikk informasjon om Toppforskrekrutteringen hvor NMBU Veterinærhøyskolen er i gang med utlysningstekst og KBM/ BIOVIT avventer prosessen til nye dekaner er ansatt. |
| Innovasjon og entreprenørskapskultur | Jorun | 18/2017 | Forskningsutvalget anbefaler at vedlagte retningslinjer og regler oppdateres i forbindelse med etableringen av Innovasjonssenter Campus Ås AS. Endringene gjelder følgende to punkter:   * Studenter som frivillig ønsker dette kan overdra rettighetene til egne arbeidsresultater til NMBU. * Den tredjedelen som tidligere gikk til NMBU sentralt går til Innovasjonssenteret Campus Ås AS i hht. samarbeidsavtalen mellom partene. Midlene brukes til å støtte kommersialisering- og entreprenørskapsaktivitet ved NMBU, og kan også benyttes til aksjekjøp eller til fond for å stimulere kommersialisering ved NMBU. |
| Fordeling av interne midler - Forskningsinfrastruktur | Solveig | 19/2017 | 1. Forskningsutvalgets medlemmer er habile ifht å ta beslutning om tildeling av utstyr og prosessen for innstilling av søknader ble enstemmig godkjent. 2. NMBUs Forskningsutvalg legger fakultetenes og senterens prioriteringer samt forskningsdirektørens vurderinger til grunn for årets basisutstyr (i kostnadsområdet 0,5 til 3,5 MNOK) tildeling med budsjettramme på 7 MNOK. Anbefalingen er enstemmig.    1. BIOVIT (2,088 MNOK)    2. KBM (0,600 MNOK)    3. SKP (1,543 MNOK)    4. VET (1,188 MNOK)    5. REALTEK (1,080 MNOK)    6. MINA (0,501 MNOK) 3. Forskningsutvalget anbefaler at følgende prosjekter blir satt på NMBUs veikart med prioritet for tildeling av basisutstyr 2018-2019. Anbefalingen er enstemmig.    1. Landskapslaboratorium, LANDSAM    2. BioSpecLab, REALTEK   Forskningsutvalget anbefaler at veikartsøknaden «Bioraffineringslaboratoriet» sender inn en revidert og mer helhetlig søknad ifbm utlysningen for 2018. Denne bør inkludere et bredere spekter av fagmiljø som jobber innenfor bioraffinering.   1. Utlysningsteksten for vitenskapelig utstyr for budsjettåret 2018 legges fram for FU før publisering. Gruppen som har vurdert årets søknader bes om å sende inn sine erfaringer av prosess og kriterier for årets utlysning slik at dette kan danne ett godt grunnlag for neste års utlysning. |
| Portefølje - tidsskrifter | Geir Arne | 20/2017 | Forskningsutvalget anbefaler å etablere en samlet prosess og dokumentasjon rundt forvaltning og ressurser knyttet til abonnement på tidsskrifter og databaser ved NMBU. Prosess og dokumentasjon skal føre fram til årlig vedtak av fellespost for NMBU, og sikre prioriteringer ut fra en omforent samlingspolitikk og kriterier.  Forskningsutvalget presiserer at det er viktig at prosessen ivaretar alle fagmiljøene.  Forskningsutvalget anbefaler at FU leder (eller en FU leder utpeker) samarbeider med Universitetsbiblioteket om prosessen beskrevet over og som legger frem en årlig sak for Forskningsutvalget til orientering.  Forskningsutvalget anbefaler atdet settes av mer ressurser til innkjøp av tidsskrifter da NMBU bruker vesentlig mindre midler på dette per primærbruker enn de fire store universitetene. |
| Høring – NMBU campusplanen | Solveig | 21/2017 | Forskningsutvalget anbefaler at innspill som fremkom i møtet innarbeides i en høringsuttalelse. Forskningsutvalget får ett høringsutkast til gjennomlesning.  Revidert utkast til Forskningsutvalgets høringsuttalelse sendes medlemmene ultimo uke 18 med svarfrist 8. mai 2017.  Viktige momenter fra Forskningsutvalgets diskusjon:   * Campusplanen må legge til rette for å styrke NMBUs forskning, innovasjon og samarbeid med eksterne aktører. * Campusplanen må legge til rette for nærhet mellom fagmiljøer som har eksisterende samarbeid eller som ønsker å utvikle dette. * Campusplanen må legge til rette for gode (tverr)faglige og administrative synergier. * Campusplanen må legge til rette for bedre utnyttelse av NMBUs totale forskningsinfrastruktur. * Campusplanen må sørge for nærhet til administrative tjenester for ansatte og studenter. |
| Informasjonssaker | Solveig | 22/2017 | 1. Opplasting og elektronisk tilgjengeliggjøring av ph.d.-avhandlinger i NMBU Brage 2. NMBU Finansieringsdagen 2017 3. Vitenskapelig publisering ved NMBU 2014-2016. 4. Nye og oppdaterte nettsider nmbu.no/forskning |
| Eventuelt |  | 23/2017 | Handelshøyskolens representant Arild Angelsen sendte inn spørsmål om prosessen knyttet til FRIPRO Toppforsk utlysningen 2017. Det ble informert om hvilke initiativ som finnes ved NMBU per d.d., om videre prosess frem mot søknadsfristen 24. mai og om kriterier for endelig innstilling av prosjekt ved NMBU. |
| Møtebok 27. april 2017 | Solveig | 24/2017 | Godkjent |
|  |  |  |  |
| **1. juni 2017** |  |  | **Heldagsseminar, Reenskaug hotell Drøbak** |
| Innkalling og saksliste | Solveig | 25/2017 | Godkjent |
| Status FFU | Solveig | 26/2017 | Forskningsutvalget tar status FFU til orientering. |
| **Ph.d.-utdanningen** | Solveig | 27/2017 | Forskningsutvalget anbefaler følgende fokusområder for det neste året:   1. Rekruttering. Hvordan sikre de beste kandidatene? 2. Sikre bedre prosesser og samarbeid ved eksterne ph.d.-kandidater, spesielt kandidater fra NOFIMA, VI og NIBIO. 3. Lage retningslinjer for veiledning og «bench fee» for kandidater med ekstern finansiering. 4. Lage retningslinjer for habilitet ved oppnevning av medlemmer til bedømmelseskomite. |
| 2. gangsbehandling:  Nye retningslinjer – fordeling av rekrutteringsstillinger ved NMBU | Solveig | 28/2017 | Anbefaling sendes til RLG/ US  Forskningsutvalget anbefaler nye retningslinjer for fordeling av KDs rekrutteringsstillinger gjelder som følger:   * **Kategori 1 stillinger** i fakultetenes ramme: Forskningsutvalget anbefaler at modell 1 (nåværende modell) brukes for fordeling.   Stemmegivning:  For modell 1: 9 representanter  For modell 2: 0 representanter  For modell 3: 3 representanter   * **Kategori 2 stillinger:**   Stemmegiving ble avholdt i “følgende rekkefølge”. Antall stemmeberettigede er 12.   1. Stemmegivning «ta hensyn til gjennomsnitt publikasjonspoeng/ UFF siste *tre* år (modell 1) mot gjennomsnitt publikasjonspoeng/ UFF siste *fem* år (modell 2):   For modell 1: 1 representant  For modell 2: 11 representanter  Konklusjon a): Modell 1 utgår   1. Stemmegivning bruk av publikasjonspoeng per *førstestilling* (modell 3) mot bruk av publikasjonspoeng per *UFF* (modell 2 og 4):   For publikasjonspoeng per *førstestilling*: 1 representant  For publikasjonspoeng per *UFF*: 11 representanter  Konklusjon b): Modell 3 utgår   1. Stemmegivning modell 2 mot modell 4:   For modell 2: 10 representanter  For modell 4: 2 representanter  Konklusjon c): Modell 4 utgår  Endeling konklusjon: Forskningsutvalget anbefaler at modell 2 brukes for fordeling av KDs rekrutteringsstillinger.   * **Kategori 3 stillinger i «rektors pott»:** Forskningsutvalget anbefaler at dagens føringer videreføres.   Stemmegivning:  For dagens føringer: 7 representanter  For å inkludere føringen «Likestilling»: 5 representanter  Det bør oppfordres til at «Likestilling» tillegges vekt ved fordeling av stillinger ved fakultetene.   * Andelen stillinger i kategori 3 rektors pott beholdes på 20%. I særlige tilfeller kan rektors pott økes og stillinger tas da fra kategori 2. * Andelen stillinger som brukes som postdoktor skal ikke overstige 10% totalt. Stemmegivning: 8 representanter for, 4 representanter mot. * Den nye retningslinjen vil bli gjeldende f.o.m budsjettåret 2018 og ledige stillinger fordeles ved hhv campus Ås og campus Adamstuen t.o.m 2022. F.o.m 2022 legges alle ledige stillinger inn i en felles pott for hele NMBU. |
| Første drøfting: Tiltak for å styrke samarbeidet med næringsliv/private og statlige virksomheter. | Colin | 29/2017 | Forskningsutvalget anbefaler at tiltak for å styrke samarbeidet mellom NMBU og privat næringsliv og statlige virksomheter utarbeides og resulterer i en konkret handlingsplan for universitetet med bakgrunn i denne saken og diskusjon i møtet. Handlingsplanen legges frem for Forskningsutvalget høsten 2017. |
| Informasjonssaker | Solveig | 30/2017 | 1. Informasjon om opplasting av artikler i NMBU Brage 2. NMBU Finansieringsdagen 2017. **Påmeldingsfrist 6. juni 2017.** |
| Eventuelt | Solveig | 31/2017 | Ingen saker |
| Møtebok 1. juni 2017 | Solveig | 32/2017 | Godkjent |

|  |  |  |  |
| --- | --- | --- | --- |
| **Høst 2017** | | | |
|  |  |  |  |
| **31. aug 2017** |  |  | **VET, campus Adamstuen** |
| **Innlegg ved FU leder** |  |  | **Trine LÀbbe Lund (OK)** |
| Innkalling og saksliste | Solveig | 33/2017 | Godkjent |
| Status FFU | Solveig | 34/2017 |  |
| Hva er viktige saker for universitetet og hvordan jobbe i nye FU? | Solveig | 35/2017 | Forskningsutvalget anbefaler forslag til Årshjul for behandling av faste saker og arbeidsform som fremkommer i møtet:  Forskningsutvalget ønsker at det i møtene settes av tid til erfaringsutveksling for rutiner og praksis ved fakultetene knyttet til ulike tema:   * Regler for fordeling av rekrutteringsstillinger * Bruk av incentiver og «forskerkonto» * Forskerutdanningen * Mer og bedre søknader * Karriereveiledning * Nærings- og offentlig sektor ph.d.-ordningen * Innovasjon * M.m   Forskningsutvalget anbefaler at det informeres om vedtak i saker som også behandles i rektors ledergruppe på nettsidene og i etterfølgende FU møte. |
| NMBUs innspill til revisjon av Langtidsplanen for forskning og høyere utdanning | Solveig | 36/2017 | Forskningsutvalget støtter utkastet til NMBUs innspill til revisjon av Langtidsplanen for forskning og høyere utdanning for planperioden 2019-2028.  I tillegg ønskes det følgende elementer skal legges til NMBU sine innspill:   * Fokus på den frie og kritiske forskningen. Viktig å dempe den økende graden av «styrt» forskning. * Viktige temaer for fremtiden vil være mat og matproduksjon, energi, vann, big data, teknologi. * Viktig med tverrfaglig forskning, men det må balanseres nøye ifht bevilgning av midler til grunnforskning. * Trenger tverrfaglige møteplasser for å utvikle felles begrepsapparat. * Tverrfaglig forskning bør være en «buttom up» prosess * Innovasjon bygger på resultater fra både grunnforskning og anvendt forskning. * Viktig med tydelig rollefordeling mellom utdanningsinstitusjonene og forskningsinstituttene oghelsesektoren. UH-sektoren utfordres på både rolle og veilederkapasitet ved at forskningsinstituttene og helsesektoren tildeles ph.d.- og postdoktorstillinger. * Kompetanseutvikling. Viktig med midler til kontinuerlig kompetanseutvikling for ansatte. * Karriereveiledning. Hvordan «ruste» ph.d.-kandidatene for et arbeidsliv i og utenfor akademia * Økende studentantall (både bachelor, master og ph.d.) gjør at universitetene sliter med nok ansatte til undervisning og veiledning. Ønsker mer midler til undervisning og veiledning. |
| Innspill til budsjett og tiltaksplan for 2018 | Solveig | 37/2017 | Forskningsutvalget støtter forslagene til Tiltaksplan for NMBU for 2018 som beskrevet i saksfremlegget og fremhever følgende elementer:   * Anbefaler økte midler til infrastruktur * Viktig med støtte til søknadsutvikling * Anbefaler økte midler til NMBUs publikasjonsfond og fokus på Open Access * Anbefaler midler til tverrfaglige møteplasser * Anbefaler økte midler til NMBUs tidsskriftportefølje |
| Utlysningstekst, retningslinjer og kriterier: Forskningsinfrastruktur for 2018 | Solveig | 38/2017 | Forskningsutvalget anbefaler at utlysningsteksten for interne midler Forskningsinfrastruktur for budsjettåret 2018 følger samme opplegg som for budsjettåret 2017 med endringer følgende endringer:   * Kravet om at CVer fra 3-5 fagpersoner skal legges ved, erstattes av et punkt i søknadsskjemaet hvor søker må skrive en utfyllende beskrivelse av driftsmodell. * Max søknadssum reduseres fra 3,5 til 2,5 MNOK. * Prosjekter som står på NMBUs veikart kan kun motta midler som til sammen ikke overstiger 50% av den totale potten. * Vedlegg 2, fakultetenes prioritering av søknader, bør inkludere en tabell hvor fakultetene skal kort rapportere om drift og finansiering av infrastruktur tildelt for 2017. |
| Utlysningstekst, retningslinjer og kriterier: Utenlandsstipend for 2018 | Jessica | 39/2017 | Forskningsutvalget anbefaler nye retningslinjer for utenlandsstipend:   * Retningslinjer for utenlandsstipend for ph.d.-kandidater og postdoktorer i rekrutteringsstillinger samt spesialistkandidater videreføres som for 2017 men justeres ifht ny organisering av NMBU av 1.1.2017. * Retningslinjer for utenlandsstipend for faste ansatte i forskertermin justeres ifht ny organisering av NMBU av 1.1.2017. I tillegg endres maksimum antall måneder man kan få støtte til fra 12 til 10 og antall steder man kan reise til reduseres fra 3 til 2. * Kriteriet «Tildeling av stipend skal inkludere en skjønnsmessig vurdering av den totale forskningsaktivitet» erstattes med «Tildeling av stipend skal inkludere en skjønnsmessig vurdering av den totale forskningskvalitet». * Kriteriene i utlysningen nummereres 1-5. * Søkere (ph.d.-kandidater/ post docs og vitenskapelig ansatte) skal i søknaden dokumentere for samarbeid med det forskningsmiljøet de ønsker å besøke. |
| Forskningsetisk utvalg. Mandat og sammensetning | Jan Olav | 40/2017 | Forskningsutvalget anbefaler utkast til Forskningsetisk utvalg. Mandat og sammensetning. |
| Informasjonssaker | Solveig | 41/2017 | 1. Kunnskapsdepartementets lansering av nye [«Nasjonale retningslinjer for åpen tilgang til vitenskapelige artikler»](https://www.regjeringen.no/contentassets/ae7f1c4b97d34806b37dc767be1fce76/nasjonale-mal-og-retningslinjer-for-apen-tilgang-til-vitenskapelige-artikler.pdf) 2. Innmelding av tidsskrifter til NMBUs tidskriftsportefølje. FRIST 15. sept. 3. Utlysning av interne midler til utvikling av veilederkompetanse ved fakultetene. FRIST 15. sept. 4. Utlysning av [BALANSE](https://www.forskningsradet.no/prognett-balanse/Nyheter/BALANSE_utlyser_40_mill_kroner_for_a_fremme_kjonnsbalanse_og_likestilling_i_norsk_forskning/1254027968200/p1253964606571) midler i Forskningsrådet til likestillingstiltak. FRIST 11. okt. 5. Nominering av yngre fremragende forskere til [priser i Forskningsrådet.](https://www.forskningsradet.no/no/Nyheter/Hvem_fortjener_Forskningsradets_priser_for_unge_fremragende_forskere/1254028470880/p1174467583739?WT.ac=forside_nyhet) FRIST 15. okt. |
| Eventuelt | Solveig | 42/2017 | Ingen saker |
| Møtebok | Solveig | 43/2017 | Godkjent |

|  |  |  |  |
| --- | --- | --- | --- |
| **12. okt 2017** |  |  | **BIOVIT, campus Ås kl 0900-1400 (Håkonshall)** |
| **Faglig innlegg ved FU leder** |  |  | **Odd Arne Rognli (OK)** |
| Innkalling og saksliste | Solveig | 44/2017 | Godkjent |
| Status FFU | Solveig | 45/2017 | Forskningsutvalget tar status FFU til orientering. Forskningsutvalget ble informert om at ekstra strategiske midler på ca 7,8 MNOK som forslagsvis fordeles som følger: 2,5 MNOK til vitenskapelig utstyr, 1,5 MNOK til utdanningskvalitet, 1,5 MNOK til digital eksamen og datahåndteringsplaner i forskning og 1,5 MNOK til tverrfaglig samarbeid. |
| Erfaringsutveksling – Karriereveiledning/ karriereutvikling | Solveig | 46/2017 | [Innledning ved Odd Arne Rognli, BIOVIT](https://www.nmbu.no/download/file/fid/28550) og Annegreth Dietze-Schirdewahn, LANDSAM  Runde rundt bordet med innspill fra fakultetenes representanter og representantene for studentene, midlertidig ansatte og teknisk/ administrativt ansatte.  **Oppsummering av innspillene:**  Karriereveiledning og karriereutvikling foregår i mange tilfeller i de enkelte forskergruppene og er ikke organisert som en som et eget tiltak ved fakultetene. Mange inkluderer karriereveiledning i medarbeidersamtaler, men dette gjennomføres ikke systematisk hos alle fakultetene. KBM har gjennomført medarbeidersamtaler (av dekan eller forskningsgruppeledere) i mange år, men det har vært større utfordringer ved andre fakulteter med å få dette gjennomført. Karriereveiledning bør gjennomføres systematisk og det bør være et lederansvar. Veileder spiller en viktig rolle i kontakten med ph.d.-kandidater og postdoktorer og kan være en veileder innen karriere og karriereutvikling i tillegg til faglig veileder.  VET og BIOVIT gjennomfører årlige ph.d.-dager med hovedfokus på faglig utvikling, men VET skal i år ha med sine talentdeltakere for å la ph.d.-kandidatene lære av deres erfaringer. VET har i tillegg sendt seks ph.d.-kandidater/ postdoktorer på karriereutviklingskurs i 2017.  Det er viktig å fokusere på karriereveier utenfor akademia når man veileder yngre forskere og studenter, men også å ta vare på de dyktigste masterstudentene for ansettelser i ph.d.-stillinger. Det er viktig å få bachelorstudentene interessert i forskning, og det bør settes av ressurser slik at de kan inkluderes i aktive forskningsprosjekter.  Fakultetene rapporterer om utfordringer knyttet til stillingsvern og fleksibilitet ved utvikling av fagene og studieprogrammer.  Karriereutvikling og veiledning av utvikling av egen kompetanse er viktig for både vitenskapelig ansatte (inkl ph.d.-kandidater) og for teknisk/ administrativt ansatte. Et kompetent støtteapparat vil støtte opp under de andre kjerneaktivitetene som forskning og undervisning. Teknisk og administrativt personell må få tid og ressurser til kompetanseheving. Forskningsrådet har også innført krav om karriereutviklingsplaner som må inn i søknader om postdoktorprosjekt. Forskningsrådets mal kan også benyttes i andre sammenhenger knyttet til plan for karriereutvikling. |
| Første behandling:  Helhetlig kompetanse-utviklingsprogram ved NMBU | Jan Olav | 47/2017 | 1. Forskningsutvalget anbefaler at det utvikles en felles kurskatalog med ett bredt sammensatt tilbud bestående av både eksisterende og fremtidige kurs. Tilbudet skal rettes mot vitenskapelig- og teknisk/ administrativt ansatte. Forskningsutvalget forutsetter at arbeidet skjer i nært samarbeid med fakultetene, at man ser på eksterne alternativer og inkluderer en «kost-nytte» analyse. 2. Forskningsutvalget anbefaler at det nedsettes en arbeidsgruppe for å utarbeide et mer langsiktig kompetanse- og karriereutviklingstilbud ved NMBU. Det utarbeides et mandat for arbeidsgruppen. |
| Ny strategi ved NMBU | Solveig | 48/2017 | Innledning ved prorektor Øystein Johnsen  Forskningsutvalget anbefaler at det, i diskusjoner om kommende NMBU strategi for årene 2019-2023, legges vekt på hva som legges i begrepet «Kvalitet i forskning og utdanning» både nasjonalt og internasjonalt og hva NMBU definerer som viktige elementer for den videre utviklingen av universitetet.  Forskningsutvalget anbefaler at saken kommer til ny behandling for konkretisering av innspill til NMBU strategien 2019-2023. Noen av forskningslederne vil bli spurt om å forberede innlegg knyttet til temaet forskningskvalitet. |
| Forskningstermin - relevanstermin | Colin/ Jan O | 49/2017 | Forskningsutvalget tar notatet til orientering og ber forskningsdirektøren fremme forslag om nye retningslinjer for forskningstermin. De nye retningslinjene bør inkludere følgende:   * Krav om utfyllende plan for forskning, undervisning og innovasjon i søknaden * Sterkere føringer på internasjonalt samarbeid * Forskningsterminen kan benyttes til kompetanseutvikling innen forskning, undervisning og innovasjon * Det åpnes for å benytte heler eller deler av forskningsterminen i næringslivet og/ eller offentlig sektor. * Forskningsterminens lengde kan være fra 2 til 12 måneder.   Forskningsutvalget anbefaler også at retningslinjene for utenlandsstipend revideres slik at det kan søkes om reisestipend til reiser i Norge. |
| Intern høring - Merittering av undervisning | Solveig | 51/2017 | Prorektor for utdanning Solve Sæbø presenterte arbeidsgruppens anbefalinger.  Forskningsutvalget anbefaler at følgende elementer inkluderes i høringssvaret til nytt system for merittering av undervisning ved NMBU:   * Det er viktig med tett kobling mellom forskning og undervisning. Søkeren må dokumentere forskningsproduksjon i tillegg til utvikling av undervisning i søknaden. * Det bør vurderes om utnevnelsen av fremragende underviser bør gis til et miljø eller forskergruppe istedenfor til en enkeltperson. Dette er en modell som brukes i SFU ordningen. * Det er nødvendig med en gjennomgang av kriterier og retningslinjer slik at kravene innen forskning og undervisning er balanserte, tydelige og transparente:   + Lønnspolitikken   + Rekrutteringsprosesser (inkl utlysningstekster og komiteenes informasjon av krav i utlysningene)   + Retningslinjer for forskningstermin   + Retningslinjer for ansettelser i undervisning- og forskerstillinger * Det er viktig å tydeliggjøre kravet om utvikling av undervisning over år slik at også de som allerede har jobbet med temaet over tid søker. * Det bør vurderes hvor lenge man får tittelen «Fremragende underviser». Det bør være et begrenset antall undervisere som innehar en slik tittel da det kan gi signal om at alle de andre er middelmådige undervisere. |
| Informasjonssaker | Solveig | 53/2017 | 1. Om å ta betalt for veiledning 2. Ny vitnemålsmal 3. Forskningsrådets krav om arkivering og åpen tilgang for forskningsartikler 4. Informasjon om arrangementer |
| Eventuelt | Solveig | 54/2017 | Inge saker |
| Møtebok | Solveig | 55/2017 | Godkjent |
| **30. nov 2017** |  |  | **KBM, campus Ås** |
| **Faglig innlegg ved FU leder** |  |  | **Leiv Sigve Håvarstein** |
| Innkalling og saksliste | Solveig | xx/2017 | Godkjent? |
| Status FFU | Solveig | xx/2017 |  |
| Erfaringsutveksling:  Mer og bedre søknader | Solveig | xx/2017 | Innledning ved xx og yy? Hårvarstein og ? |
| EU | Monica/ Jessica | xx/2017 | Oppfølging av tidligere sak og fakultetenes strategier. |
| DORA deklarasjonen | Birger | xx/2017 | Anbefaling om at rektor signerer denne |
| Nye retningslinjer - Habilitet medlemmer av bedømmelseskomite | Solveig | xx/2017 | Se hva andre universiteter gjør |
| Informasjonssaker | Solveig | xx/2017 |  |
| Eventuelt | Solveig | xx/2017 |  |
| Møtebok | Solveig | xx/2017 | Godkjent? |